CELEX: 62014TN0632
Language: hu
Date: 2014-08-25 00:00:00
Title: T-632/14. sz. ügy: 2014. augusztus 25-én benyújtott kereset – Intercon kontra Bizottság

27.10.2014   
            
            
               HU
            
            
               Az Európai Unió Hivatalos Lapja
            
            
               C 380/16
            
         2014. augusztus 25-én benyújtott kereset – Intercon kontra Bizottság
   (T-632/14. sz. ügy)
   2014/C 380/22
   Az eljárás nyelve: lengyel
   
      Felek
   
   
      Felperes: Intercon Sp. z o. o. (Łódź, Lengyelország) (képviselő: B. Eger ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg, hogy a Bizottság azáltal, hogy elrendelte a 2 58  479,21 eurós összeg visszafizetését, megsértette a hetedik támogatási keretszerződés keretében kötött, ARTreat – 224297. sz. támogatási szerződés rendelkezéseit;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes három jogalapra hivatkozik.
   
               1.
            
            
               Az első jogalap:
               
                           —
                        
                        
                           A vizsgálat terjedelmére vonatkozó korlátoknak az elvégzett ellenőrzés által történő túllépése, majd ezt követően a vizsgálati eredmények meg nem engedett értékelése.
                        
                     
         
               2.
            
            
               A második jogalap:
               
                           —
                        
                        
                           A címzett által aláírt C formanyomtatvány figyelmen kívül hagyása annak ellenére, hogy a Bizottság kérte annak benyújtását, valamint annak a bizonyítéknak a figyelmen kívül hagyása, amely az egyik alkalmazott azon nyilatkozatában áll, amely szerint az igazolásoknak a konzorcium koordinátora által történő beszerzése nem lehetséges.
                        
                     
         
               3.
            
            
               A harmadik jogalap:
               
                           —
                        
                        
                           A megállapodás mellékletének II.22.5 pontjára való hivatkozással elfogadott új állásfoglalások és magyarázatok figyelmen kívül hagyása annak ellenére, hogy a Bizottság kérte a címzettől határidő kitűzése mellett ezeknek a benyújtását.